Telki Község Jegyzője

**Tájékoztató**

**Képviselő-testület lejárt határidejű határozatainak végrehajtásáról**

Telki Község Önkormányzat Képviselő-testületének Szervezeti és Működési Szabályzatáról szóló 10/2024. (X.15.)Ör. 20. § (3) bekezdése alapján a folyamatban lévő és lejárt határidejű határozatokban történt intézkedésekről az alábbiak tájékoztatót adom.

|  |  |
| --- | --- |
| **Határozat száma és címe** | **Végrehajtás** |
| **Telki község Önkormányzat**  **Képviselő-testülete**  **112 /2024. (XI.25.) számú Önkormányzati határozata**  **Beszámoló a Telki Zöldmanó Óvoda 2023/2024 nevelési év munkájáról** |  |
| Telki község képviselő-testület megtárgyalta és elfogadja a Telki Óvoda 2023/2024. nevelési évi munkájáról szóló beszámolót.  Határidő: azonnal  Felelős: polgármester, intézményvezető | **Intézkedést nem igényel** |
|  | |
| **Telki község Önkormányzat**  **Képviselő-testülete**  **113 /2024. (XI.25.) számú Önkormányzati határozata**  **Telki Zöldmanó Óvoda 2024/2025 nevelési év munkaterve** |  |
| Telki község képviselő-testület megtárgyalta és elfogadja a Telki Zöldmanó Óvoda 2024/2025. nevelési év munkatervét.  Határidő: azonnal  Felelős: polgármester, intézményvezető | **Intézkedést nem igényel** |
|  | |
| **Telki község Önkormányzat**  **Képviselő-testülete**  **114 /2024. (XI.25.) számú Önkormányzati határozata**  **Hosszútávú útfelújítások program** |  |
| Telki község Önkormányzat képviselő-testülete úgy határozott, hogy a település közigazgatási területén található belterületi utak felújítását az alábbi ütemezés szerint kívánja megvalósítani.  Az ütemezést a mellékelt rajz mutatja be.  Határidő: folyamatos  Felelős: polgármester | **Folyamatban** |
|  |  |
| **Telki község Önkormányzat**  **Képviselő-testülete**  **115 /2024. (XI.25.) számú Önkormányzati határozata**  **Telki község Önkormányzat 2024.évi költségvetésének I-III. negyedéves végrehajtása** |  |
| Telki Község Önkormányzat Képviselő-testülete tájékozódott az önkormányzat 2024. évi gazdálkodásának féléves helyzetéről, valamint a tárgyévi beruházások és felújítások állásáról, amellyel kapcsolatos előterjesztést és a jelen határozat mellékleteiben foglaltakat 2024. szeptember 30-i állapotnak megfelelően  - 1.537.377 eFt bevételi és kiadási előirányzattal, valamint  - 1.375.298 eFt bevételi és 882.927 eFt kiadási teljesítéssel tudomásul vette és elfogadta.  Határidő: azonnal  Felelős: polgármester | **Intézkedést nem igényel** |
|  |  |
| **Telki község Önkormányzat**  **Képviselő-testülete**  **117 /2024. (XI.25.) számú Önkormányzati határozata**  **Házi gyermekorvosi körzet betöltésére pályázat kiírása** |  |
| Telki község Önkormányzat képviselő-testülete úgy határozott, hogy az egészségügyi alapellátás körzeteiről szóló 6/2005. (05.27.) Ör. rendelet 2. sz. mellékletében meghatározott területi ellátási kötelezettségű, tartósan betöltetlen házi gyermekorvosi körzet működtetésére a jelen előterjesztés melléklete szerinti tartalommal pályázatot hirdet meg, és felkéri a polgármestert, hogy gondoskodjon a pályázat meghirdetéséről a jogszabályban előírt fórumokon.  Határidő: 2024.11.30.  Felelős: polgármester | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **118 /2024. (XI.25.) számú Önkormányzati határozata**  **Kodolányi János Közösségiház és Könyvtár működésével összefüggő kérdések** |  |
| Telki község Önkormányzat képviselő-testülete úgy határozott, hogy Kodolányi János Közösségiház és Könyvtár működésével összefüggő kérdések napirendet elnapolja.  Határidő: azonnal  Felelős: polgármester | **Intézkedést nem igényel** |

|  |  |
| --- | --- |
| **Telki község Önkormányzat**  **Képviselő-testülete**  **119 /2024. (XI.25.) számú Önkormányzati határozata**  **A Budakörnyéki Önkormányzati Társulás Társulási Megállapodásának**  **17. számú módosításáról, valamint a Szervezeti és Működési Szabályzat módosításáról** |  |
| 1. Telki Község Önkormányzat Képviselő-testülete úgy határozott, hogy a Budakörnyéki Önkormányzati Társulás Társulási Megállapodásának módosítását a határozat  1. számú melléklete szerinti tartalommal, és egységes szerkezetben, a határozat  2. számú melléklete szerint elfogadja.   A képviselő-testület felhatalmazza a polgármestert, hogy az egységes szerkezetű Társulási Megállapodást aláírja.  Telki község Önkormányzatának Képviselő-testülete felkéri a polgármestert, hogy a döntésről a határozat megküldésével a Budakörnyéki Önkormányzati Társulást értesítse.  Határidő: a döntést követő 15 nap  Felelős: polgármester | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **120 /2024. (XI.25.) számú Önkormányzati határozata**  **Telki, Zápor u. 7/B. szám alatti lakás közérdekű bérlakás**  **bérleti jogának meghosszabbításáról** |  |
| Telki község Képviselő-testülete úgy határozott, hogy a Telki, Zápor u 7/B. számú közérdekű bérlakás bérlőjéül, Kiss Olgát 2025. január 1.napjától 2030. január 1-ig tartó határozott időre, de legkésőbb Telki Polgármesteri Hivatalban fennálló köztisztviselői jogviszonya időtartamáig terjedő időre kijelöli.  Felelős: polgármester  Határidő: azonnal | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **121 /2024. (XI.25.) számú Önkormányzati határozata**  **Polgármester szabadságának ütemtervéről** |  |
| Telki község Önkormányzat képviselő-testülete Deltai Károly polgármester 2024. évi szabadságolási ütemtervét az alábbiak szerint fogadja el.  Hónap szabadnapok száma  december 11-13, 16-20, 23  A képviselő-testület felkéri az Jegyzőt, hogy a szükséges intézkedéseket tegye meg.  Felelős: Jegyző  Határidő: folyamatos | **Intézkedést nem igényel** |

|  |  |
| --- | --- |
| **Telki község Önkormányzat**  **Képviselő-testülete**  **122 /2024. (XI.25.) számú Önkormányzati határozata**  **A polgármester munkájának értékelése** |  |
| A képviselő-testület úgy határoz, hogy Deltai Károly polgármestert 1 havi bruttó illetményének megfelelő összegű jutalomban részesítse.  Határidő: 2024. 11.30.  Felelős: Jegyző, Pénzügyi Csoport | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **123 /2024. (XI.28.) számú Önkormányzati határozata**  **Kodolányi János Közösségiház és Könyvtár működésével összefüggő kérdések** |  |
| Telki község Önkormányzat képviselő-testülete úgy határozott, hogy kérje ki a Kulturális és Innovációs Minisztérium véleményét a közművelődési intézmény megszüntetése tárgyában.  Határidő: azonnal  Felelős: jegyző | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **124 /2024. (XII.09.) számú Önkormányzati határozata**  **Kodolányi Közösségi Ház és Sportcsarnokot érintő határozati javaslatok** |  |
| Telki község Önkormányzat Képviselő-testülete úgy határozott, hogy a Kodolányi Közösségi Házat és a Sportcsarnokot érintő határozati javaslatokat a napirendről leveszi.  Határidő: azonnal  Felelős: polgármester | **Intézkedést nem igényel** |

|  |  |
| --- | --- |
| **Telki község Önkormányzat**  **Képviselő-testülete**  **125 /2024. (XII.09.) számú Önkormányzati határozata**  **A Magyar Kosárlabdázók Országos Szövetsége „Szabadtéri pályák kihelyezési programja” keretében megépülő kosárlabda félpálya kérdése** |  |
| Telki község Önkormányzat Képviselő-testülete úgy határozott, hogy a „Magyar Országos Kosárlabda Szövetséggel Szabadtéri pályák kihelyezési programja” keretében Magyar Országos Kosárlabda Szövetség által a Telki 722/5 hrsz-ú ingatlanon kosárlabda pályák megvalósítását, ennek részeként 3 darab szabadtéri kosárlabda félpálya, 4 darab kosárlabda palánk és gyűrű kihelyezését támogatja.  A képviselő-testület a pályák előkészítő munkáihoz szükséges 150.000.- forintot költségvetésében biztosítja.  A képviselő-testület az Együttműködési megállapodásban megfogalmazott feltételeket elfogadja és egyúttal, felhatalmazza a Polgármestert az Együttműködési megállapodás aláírására.  Határidő: azonnal  Felelős: polgármester | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **127 /2024. (XII.09.) számú Önkormányzati határozata**  **A polgármester illetményének és költségtérítésének megállapításáról** |  |
| Telki Község Önkormányzat képviselő-testülete megtárgyalta a polgármester illetményére, valamint költségtérítésére vonatkozó javaslatot.  A képviselő-testület a Magyarország helyi önkormányzatairól szóló 2011.évi CLXXXIX. törvény (a továbbiakban: Mötv.) 71.§. (2)-(5) bekezdése alapján Deltai Károly polgármester illetményét – aki feladatát főállásban látja el - bruttó 1.224.891.- Ft-ban állapítja meg 2024. október 1. napjától.  A Mötv. 71.§. ( 6 ) bekezdése értelmében a polgármester havonta költségtérítésre jogosult, melynek mértéke az illetményének 15 %-ában azaz bruttó 183.734.- Ft-ban meghatározott összeg.  A képviselő-testület utasítja a jegyzőt, hogy az illetmény megállapításáról a Magyar Államkincstár Pest Vármegyei Igazgatóságát haladéktalanul tájékoztassa.  Hatályát veszti a polgármester illetményének és költségtérítésének megállapításáról szóló 91 /2024. (X.14.) számú Önkormányzati határozat.  Határidő: azonnal  Felelős: jegyző, Pénzügyi Csoport | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **128 /2024. (XII.09.) számú Önkormányzati határozata**  **A 2025. évi belső ellenőrzési terv elfogadásáról** |  |
| Telki Község Önkormányzatának Képviselő-testülete úgy határozott, hogy a határozat mellékletét képező 2025. évi belső ellenőrzésre vonatkozó éves ellenőrzési tervet jóváhagyja.  Határidő: ellenőrzési terv szerint  Felelős: polgármester, jegyző | **Megtörtént** |

|  |  |
| --- | --- |
| **Telki község Önkormányzat**  **Képviselő-testülete**  **129 /2024. (XII.09.) számú Önkormányzati határozata**  **125/1 helyrajzi szám alatti ingatlan hasznosítása** |  |
| Telki község Önkormányzat Képviselő-testülete úgy határozott, hogy tudomásul veszi, hogy Telki belterület 125/1 helyrajzi szám alatti ingatlan a MOL – Új Európa Alapítványhoz a Zöld Oázis pályázati program keretében benyújtott pályázat nyertessége esetén 3 évre az Óvoda Iskola Telkiben Alapítvány részére hasznosításra átadásra kerül.  Határidő: azonnal  Felelős: polgármester | **Megtörtént** |

Telki, 2025. január 29.

dr. Lack Mónika

jegyző